Levi Niclasen

Levi Niclasen, sum yrkjari betri kendur sum Óðin Ódn (føddur 1. mai 1943 á Tvøroyri, uppvaksin í Hvalba) er ein føroyskur rithøvundur, tónleikari, lærari og politikari. 

Aftan á barnaskúlan arbeiddi hann í kolinum í Hvalba. Í 1957 stovnaði hann saman við brøðum sínum ein tónleikabólk, og brátt blivu teir kendir sum Hvalbiarbrøðurnir. Teir góvu út tvær stak plátur í 1962. Hann var í Grønlandi 1960 og 1961 og arbeiddi á landi í Føroyingahavnini fyri Nordafar. 
Hann fór síðan á læraraskúla í Havn og tók prógv frá Føroya Læraraskúla í 1967. Var settur sum lærari við Hvalbiar skúla 1. august 1967. Hevur verið skúlaleiðari við Hvalbiar skúla frá 1. august 1979. Hann hevur eisini verið á Fróðskaparsetri Føroya og fullført nám í føroyskum og bókmentum 1969-70. Hann hevur útgivið fleiri yrkingasøvn og eisini eitt stuttsøgusavn og eina bók við bæði yrkingum og stuttsøgum. Hann hevur eisini týtt tvær bøkur til føroyskt.

 Útgávur  
Givið út á egnum forlagi:
Hvirlur (yrkingasavn) 1970
Eg eri í iva (yrkingasavn) 1970 
Tey í urðini (søgusavn) 1973 
Reyðibarmur (yrkingar og stuttsøgur) 1974
Viðrák og Mótrák (yrkingasavn) 1975
Óttast ikki (yrkingasavn) 1975
Nívandi niða (yrkingasavn) 1983 
Lovað er lygnin (yrkingasavn) 1983 
Eg eigi eina mynd (yrkingasavn) 1987 

 Týðingar 
Eydnuríki prinsurin (Oscar Wilde) (Føroya Lærarafelag 1977). 
Heilaga landið (Pär Lagerkvist) (felagið Varðin 1986). 

 Familja 
Foreldur: Thomasia Niclasen, f. Thomasen á Giljanesi í Vágum og Hentzar Niclasen, kongsbóndi á Hamri í Hvalba. Giftist í 1971 við Súsonnu Niclasen, f. Holm. Hon er fødd í Hvalba í 1950. Tey eiga tríggjar synir: Tórarinn, Tóroddur og Njálur. 

 Keldur 

Bólkur:Føroyskir týðarar
Bólkur:Føroyskir rithøvundar
Bólkur:Føroyskir yrkjarar
Bólkur:Føroyskir lærarar
Bólkur:Hvalbingar
Bólkur:Føðingar í 1943